cyanic-selkie/wikianc huggingface dataset:
இலக்கமியல் கணிதம்
இலக்கமியல் கணிதம் என்பது அடிப்படையில் தொடர்ச்சியாக இல்லாமல் தனிநிலைப் பண்பு கொண்ட கணிதவியல் அமைப்புகளைப் பற்றிய படிப்பாகும். "மென்மையாக" மாறும் பண்புடைய மெய் எண்களுக்கு மாறாக, முழு எண்கள், வரைபடங்கள் மற்றும் தர்க்கத்திலான கூற்றுகள் போன்ற இலக்கமியல் கணிதத்தில் ஆய்வு செய்யப்படும் பொருள்கள் இவ்விதமாக மென்மையாக மாறாமல் தனித்துவமான தனித்தனி மதிப்புகளைக் கொண்டுள்ளன. ஆகவே இலக்கவியல் கணிதமானது "தொடர் கணிதத்திலிருந்து" நுண்கணிதம் மற்றும் பகுப்பாய்வு போன்ற தலைப்புகளை விலக்கியதாகிறது. இலக்கமியல் பொருள்கள் பெரும்பாலும் முழு எண்களால் எண்ணிடப்படுகின்றன. மேலும் முறையாக, இலக்கமியல் கணிதமானது எண்ணத்தகுந்த கணங்கள் (விகிதமுறு எண்கள் உள்ளிட்ட ஆனால் மெய் எண்கள் நீங்கலாக, முழு எண்களின் துணைக் கணங்களை ஒத்த எண்களைக் கொண்டுள்ள கணங்கள்) தொடர்பான கணிதவியலின் ஒரு பிரிவாக விவரிக்கப்படுகிறது. இருப்பினும், துரதிருஷ்டவசமாக "இலக்கமியல் கணிதம்" என்ற சொல்லுக்கான துல்லியமான, உலகளவில் ஒப்புக்கொள்ளப்பட்ட வரையறை எதுவும் இல்லை. உண்மையில், எவையெல்லாம் உள்ளடங்கும் என்பதைக் காட்டிலும் எவையெல்லாம் விலக்கப்படுகின்றன என்பதைக் கொண்டே இலக்கமியல் கணிதம் விளக்கப்படுகிறது: தொடர்ந்து மாறும் அளவுகளும் தொடர்புடைய கருத்துக்களும்.
இலக்கமியல் கணிதத்தில் கையாளப்படும் பருப்பொருள்களின் தொகுப்பு வரையறுக்கப்பட்டதாகவோ அல்லது வரையறுக்கப்படாததாகவோ இருக்கலாம். சில நேரங்களில் வரையறுக்கப்பட்ட கணிதம் என்ற சொல்லானது இலக்கமியல் கணிதத்தில் வரையறுக்கப்பட்ட கணங்கள் போன்ற குறிப்பாக வணிகம் தொடர்பான பகுதிகள் போன்ற பிரிவுகளைக் குறிக்கவும் பயன்படுத்தப்படுகின்றது.
இலக்கமியல் கணிதம், கணினி அறிவியலுக்கான அதன் பயன்பாடுகளின் காரணமாக சமீபத்திய ஆண்டுகளில் பிரபலமாகியுள்ளது. படிமுறைத் தீர்வுகள் தனிநிலை பருப்பொருள்களாக இருப்பதால், கணினி அறிவியலுக்கான கணிதவியல் அடித்தளமானது அடிப்படையாக தனிநிலையானதாக உள்ளது. இலக்கமியல் கணிதம் என்பது கணினி அறிவியலின் கணிதவியல் மொழியாகும். இலக்கமியல் கணிதத்தின் கருத்துகள் மற்றும் குறிப்பு முறைகள், கணினி வழிமுறைகள், நிரலாக்க மொழிகள், மறையீட்டியல், தானியக்கத் தேற்ற நிரூபணம் மற்றும் மென்பொருள் உருவாக்கம் போன்ற கணினி அறிவியலின் அனைத்து பிரிவுகளிலும் உள்ள பருப்பொருள்கள் மற்றும் கணக்குகளை ஆய்வு செய்வதிலும் விவரிப்பதிலும் மிகவும் பயனுள்ளவையாகின்றன. மாறாக, இலக்கமியல் கணிதத்திலிருந்து உலகியல் பயன்பாடுகளுக்கு கருத்துகளைப் பயன்படுத்துவதில் கணினி செயல்படுத்தல்கள் முக்கியமானவையாகின்றன.
பெருஞ்சவால்கள், கடந்தகாலம் மற்றும் தற்காலம்
left|180px|thumb| இது போன்ற அனைத்து வரைபடங்களும் வெகு சில நிறங்களைக் கொண்டு மட்டுமே வண்ணமிடப்படக்கூடும் என்பதை நீருபிக்கும் முயற்சிகளால், வரைபடக் கோட்பாட்டிலான அதிக ஆராய்ச்சி ஊக்குவிக்கப்பட்டது. கென்னித் ஆப்பெல் மற்றும் உல்ஃப்கேங் ஹேக்கன் ஆகியோர் இதை 1976 ஆம் ஆண்டில் நிரூபித்தனர்.
இலக்கமியல் கணிதத்தின் வரலாறானது எண்ணற்ற சவாலான சிக்கல்களை உள்ளடக்கியுள்ளது. அவை இந்தத் துறைக்குள்ளான பகுதிகளில் கவனம் செலுத்துபவையாகவுள்ளன. வரைபடக் கோட்பாட்டில், நான்கு வண்ணத் தேற்றத்தை நிரூபிக்கும் முயற்சியாக, அதிக அளவு ஆராய்ச்சிகள் ஊக்குவிக்கப்பட்டன, அதில் முதலாவது 1852 ஆம் ஆண்டில் அறிவிக்கப்பட்டது, ஆனால் அது 1976 ஆம் ஆண்டு வரை (கென்னித் ஆப்பெல் (Kenneth Appel) மற்றும் உல்ஃப்கேங் ஹேகன், போதிய அளவு கணிணி உதவியுடன்) நிரூபிக்கப்படவில்லை.[6]
தர்க்கத்தில், 1900 ஆம் ஆண்டு வெளியிடப்பட்ட டேவிட் ஹில்பெர்ட்டின் திறந்த நிலை கணக்குகளின் பட்டியலில் உள்ள இரண்டாவது கணக்கானது எண் கணிதத்தின் ஒத்துக்கொள்ளப் பெற்ற நிலைப்பேறானவை என்பதை நிரூபிப்பதற்கானவை. 1931 ஆம் ஆண்டு நிரூபிக்கப்பட்ட கர்ட் கோடெலின் இரண்டாவது முழுமையற்றதன்மைத் தேற்றம், இது சாத்தியமற்றது எனக் காண்பித்தது – குறைந்தபட்சம் எண் கணிதத்திற்குள்ளும் இது சாத்தியமற்றது எனக் காண்பித்தது. ஹில்பெர்ட்டின் பத்தாவது கணக்கானது முழு எண் குணகங்களைக் கொண்டுள்ள கொடுக்கப்பட்ட ஒரு பல்லுறுப்புக்கோவைக்கு டயோஃபெண்ட்டைன் சமன்பாடானது முழு எண் தீர்வு உள்ளதா எனத் தீர்மானிப்பதற்கானதாகும். 1970 ஆம் ஆண்டு, யூரி மட்டியாசெவிச் இதைச் செய்ய முடியாது என நிரூபித்தார்.
இரண்டாம் உலகப்போரில் ஜெர்மானிய குறியீடுகளை முறித்துக் கண்டறிவதற்கான அவசியத்தால் மறையீட்டியலிலும் கோட்பாட்டியல் கணினி அறிவியலிலும் முன்னேற்றம் ஏற்பட்டது. அதன் முதல் நிரலாக்கம் செய்யத்தக்க டிஜிட்டல் எலக்ட்ரானிக் கணினி இங்கிலாந்தின் ப்லெட்ச்லி பார்க்கில் உருவாக்கப்பட்டது. அதே நேரத்தில், இராணுவ தேவைகளினால் செய்பணி ஆய்வியல் முன்னேற்றம் ஊக்குவிக்கப்பட்டது. இந்த மறையீட்டியல் முக்கியமானதாக இருந்தது குறித்தே பனிப்போர் நிலவியது, அதனுடன் பப்ளிக்-கீ மறையீட்டியல் போன்ற அடிப்படை முன்னேற்றங்கள் பின்வந்த ஆண்டுகளில் வளர்ந்தன. வணிகம் மற்றும் பணித்திட்ட மேலாண்மை ஆகியவற்றில் செய்பணி ஆய்வியல் முக்கியமான கருவியாக விளங்கியது, அதனுடன் முக்கியப் பாதை முறை (critical path method) 1950 ஆம் ஆண்டுகளில் உருவாக்கப்பட்டது. தொலைத்தொடர்பு தொழிற்துறையும் இலக்கமியல் கணிதத்திலான முன்னேற்றங்களை ஊக்குவித்தது, குறிப்பாக வரைபடக் கோட்பாட்டிலும் தகவல் கோட்பாட்டிலும் ஊக்குவித்தது. பாதுகாப்பு-அவசியமான அமைப்புகளின் மென்பொருள் உருவாக்கத்திற்கு தர்க்கரீதியிலான கூற்றுகளின் முறையான சரிபார்ப்பு அவசியமானது, மேலும் தானியக்கத் தேற்ற நிரூபணமும் இந்தத் தேவையால் ஊக்குவிக்கப்பட்டது.
தற்போது, கோட்பாட்டியல் கணினி அறிவியலில் மிக பிரபலமான திறந்தநிலை கணக்குகளில் ஒன்று P = NP கணக்காகும், அதில் P மற்றும் NP ஆகிய சிக்கலான தன்மை வகைகள் சம்பந்தப்பட்டுள்ளன. க்ளே மேத்தமட்டிக்ஸ் இன்ஸ்டிடியூட் (Clay Mathematics Institute) முதல் சரியான நிரூபணத்திற்கு ஒரு மில்லியன் அமெரிக்க டாலர் பரிசை வழங்குவதாக அறிவித்துள்ளது. அதனுடன் பிற கணித சிக்கல்களுக்கு பிற ஆறு பரிசுகளும் அறிவிக்கப்பட்டுள்ளன.
இலக்கமியல் கணிதத்திலுள்ள தலைப்புகள்
thumb|150px|இங்கே கொடுக்கப்பட்டுள்ள "Wikipedia" என்ற சொல்லுக்கான ASCII குறியீடுகள் இரட்டையாகும் (பைனரியாகும்), இது தகவல் கோட்பாட்டின் மூலம் ஒரு சொல்லைக் குறிப்பிடும் ஒரு வழியை வழங்குகிறது, மேலும் தகவல் செயலாக்க வழிமுறைகளுக்கும் உதவுகிறது. இலக்கமியல் கணிதத்தில் உள்ள பல வெவ்வேறு தலைப்புகள் கீழே பட்டியலிடப்பட்டுள்ளன.
தர்க்கம்
தர்க்கம் என்பது சரியான பகுத்தறிவுத் தன்மை மற்றும் அனுமானிப்பு போன்ற கொள்கைகளையும், அதே போல் நிலைப்பேறுத் தன்மை, உறுதியானத் தன்மை மற்றும் முழுமைத் தன்மை ஆகிய தத்துவங்களின் ஆய்வாகும். எளிய எடுத்துக்காட்டாக, பெரும்பாலான தர்க்க அமைப்புகளில், பியர்சின் விதி (((P →Q )→P )→P ) மெய்யாகும், மேலும் இதை ஒரு உண்மை அட்டவணையின் மூலம் எளிதாகச் சரிபார்க்க முடியும். கணிதவியல் நிரூபணங்களின் ஆய்வுகள் குறிப்பாக தர்க்கத்தில் முக்கியமானவையாகும், மேலும் தானியக்கத் தேற்ற நிரூபணம் மற்றும் மென்பொருள் உருவாக்கம் ஆகியப் பயன்பாடுகளில் இது பயன்படக்கூடியதுமாகும்.
கணங்கள் கோட்பாடு
கணங்கள் கோட்பாடு என்பது கணிதவியலின் ஒரு பிரிவாகும். அது கணங்களைப் பற்றிய ஆய்வாகும், கணங்கள் என்பவை பல பொருள்கள் சேர்ந்த தொகுப்பாகும். {நீலம், வெள்ளை, சிவப்பு} அல்லது (முடிவிலா) பகா எண்களின் கணம் போன்றவை கணங்களுக்கான எடுத்துக்காட்டுகளாகும். பகுதியளவு வரிசைப்படுத்தப்பட்ட கணங்களும் பிற தொடர்புகளுடன் கூடிய கணங்களும் பல துறைகளில் பயன்படுகின்றன.
தகவல் கோட்பாடு
thumb|150px|வடிவியல் பொருள்களின் விளக்கக் குறிப்பிடுதலுக்கான கணக்கீட்டு வடிவியல் கணிணி வழிமுறைகள். தகவல் கோட்பாடானது தகவலின் அளவீடு தொடர்புடையதாகும். செயல்திறன் மிக்க மற்றும் நம்பகமான தரவு கடத்தல் மற்றும் சேமிப்பு முறைகளை உருவாக்கப் பயன்படுத்தும் குறியீட்டுக் கோட்பாடு இதனுடன் நெருங்கியத் தொடர்புடையதாகும்.
எண்ணியல் கோட்பாடு
எண்ணியல் கோட்பாடு பொதுவாக எண்களின், குறிப்பாக முழு எண்களின் பண்புகளுடன் தொடர்புடையதாகும். அது மறையீட்டியல், மறைப்பகுப்பாய்வு மற்றும் க்ரிப்ட்டாலஜி குறிப்பாக பகா எண்கள் மற்றும் பகாப்பண்பு சோதனை ஆகியவற்றில் பயன்மிக்கதாக உள்ளது. பகுமுறை எண்ணியல் கோட்பாட்டில், தொடர் கணிதவியல் முறைகளும் பயன்படுத்தப்படுகின்றன.
சேர்வியல்
சேர்வியல் பருப்பொருள்கள் எவ்வாறு சேர்க்கப்படலாம் அல்லது வரிசையமைக்கப்படலாம் என்பது பற்றி ஆய்வு செய்கிறது, மேலும் வடிவமைப்புக் கோட்பாடு, எண்ணிடு சேர்வியல், எண்ணிக்கை, சேர்வியல் வடிவியல், சேர்வியல் இடவியல் போன்ற தலைப்புகளையும் உள்ளடக்கியதாகும். வரைபடக் கோட்பாடு, நெட்வொர்க்குகளின் ஆய்வாகும். அது சேர்வியலில் முக்கியமான பகுதியாகும், அது பல நடைமுறைப் பயன்பாடுகள் கொண்டதுமாகும்.
பகுமுறை சேர்வியலிலும் இயற்கணித வரைபடக் கோட்பாட்டிலும் தொடர் கணிதத்தின் முறைகள் பயன்படுத்தப்படுகின்றன, அது மட்டுமின்றி இயற்கணித வரைபடக் கோட்பாடு குழுக் கோட்பாட்டுடன் நெருங்கிய தொடர்பும் கொண்டுள்ளது.
கோட்பாட்டியல் கணினி அறிவியல்
thumb|150px|சிக்கலான தன்மையானது இந்த வகைப்படுத்து முறை போன்ற வழிமுறைகள் எடுத்துக்கொள்ளும் நேரத்தை ஆய்வு செய்கின்றன. கோட்பாட்டியல் கணினி அறிவியலானது கணினி கணக்கியலுடன் தொடர்புடைய இலக்கமியல் கணிதப் பகுதிகளைப் பற்றியதாகும். இது பெரும்பாலும் வரைபடக் கோட்பாடு மற்றும் தர்க்கம் ஆகிய பிரிவுகளை அதிகமாக சார்ந்துள்ளது. கோட்பாட்டியல் கணினி அறிவியலுடன், கணிதவியல் முடிவுகளைக் கணக்கிடுவதற்கான வழிமுறைகளும் உள்ளன. கணக்கிடக்கூடிய தன்மை என்பது தத்துவரீதியாக எதைக் கணக்கிட முடியும் என்பதைப் பற்றியதாகும், மேலும் அது தர்க்கத்துடன் நெருங்கிய தொடர்புள்ளது. சிக்கலான தன்மை என்பது கணக்கீடுகளுக்கு எடுத்துக்கொள்ளப்படும் நேரத்தைப் பற்றியதாகும். தானியக்கக் கோட்பாடும் முறையான மொழிக் கோட்பாடும் கணக்கிடத்தக்க தன்மையுடன் நெருக்கமான தொடர்புடையனவாகும். கணக்கீட்டு வடிவியலானது வடிவியல் கணக்கீடுகளுக்கு படிமுறைத்தீர்வுககளைப் பயன்படுத்துகிறது, கணினி படப் பகுப்பாய்வானது அவற்றைப் படங்களை வழங்கப் பயன்படுத்துகிறது.
செய்பணி ஆய்வியல்
thumb|150px|இது போன்ற PERT விளக்கப்படங்கள், வரைபடக் கோட்பாட்டின் அடிப்படையிலான வணிக மேலாண்மை உத்திகளை வழங்குகின்றன.செய்பணி ஆய்வியல் வணிகத்திலும் பிற துறைகளிலும் நடைமுறை சிக்கல்களுக்கான தீர்வுகாணும் உத்திகளை வழங்குகிறது. இலாபத்தை அதிகரிக்க வளங்களை ஒதுக்கீடு செய்தல் அல்லது இடர்பாடுகளைக் குறைக்க பணித்திட்ட செயல்பாடுகளைத் திட்டமிடல் போன்ற சிக்கல்கள் இதிலடங்கும். நேரியல் திட்டமிடல், வரிசைக் கோட்பாடு மற்றும் பிறவற்றின் தொடர் வளர் பட்டியல் ஆகியன செய்பணி ஆய்வியல் நுட்பங்களில் அடங்கும்.
கேம் தியரி, வெற்றியானது மற்றவர்களின் தேர்வைப் பொறுத்ததாக இருப்பதால், சிறந்த செயலைத் தேர்ந்தெடுப்பது மிகவும் சிக்கலானதாக விளங்கும் சூழ்நிலைகளை ஆக்குகிறது.
தனிநிலையாக்கம்
தனிநிலையாக்கம் என்பது, தொடர் மாதிரிகளையும் சமன்பாடுகளையும் தனிநிலை பகுதிகளாக மாற்றுவது தொடர்பானதாகும், பெரும்பாலும் இது தோராயமாக்கலைப் பயன்படுத்தி கணக்கீடை எளிதாக்கும் தேவைக்காக செய்யப்படுகிறது. எண்ணியல் பகுப்பாய்வு ஒரு முக்கியமான எடுத்துக்காட்டை வழங்குகிறது.
தொடர் கணிதவியலின் தனிநிலை ஒத்தபொருள்கள்
தொடர் கணிதவியலில், இலக்கமியல் நுண்கணிதம், இலக்கமியல் நிகழ்தகவு பரவல்கள், இலக்கமியல் ஃபோரியர் நிலைமாற்றங்கள், இலக்கமியல் வடிவியல், இலக்கமியல் மடக்கைகள், இலக்கமியல் வகையீட்டு வடிவியல், இலக்கமியல் புற நுண்கணிதம், இலக்கமியல் மேர்ஸ் கோட்பாடு, வேறுபாடு சமன்பாடுகள் மற்றும் இலக்கமியல் மாற்ற அமைப்புகள் போன்ற இலக்கமியல் வகையைக் கொண்ட பல கருத்துக்கள் உள்ளன.
பயன்படு கணிதவியலில், இலக்கமியல் மாதிரியாக்கம் என்பது தொடர் மாதிரியாக்கத்தின் ஒத்த பொருளாகும். இலக்கமியல் மாதிரியாக்கலில், தரவுகளுக்கு இலக்கமியல் சூத்திரங்கள் பொருந்துகின்றன. திரும்ப நிகழ்தல் தொடர்புகளைப் பயன்படுத்துவது என்பது இந்த வகை மாதிரியாக்கத்திலான ஒரு பொதுவான முறையாகும்.
கலந்துபட்ட மற்றும் தொடர் கணிதவியல்
கால வரிசை நுண்கணிதம் என்பது வேறுபாடு சமன்பாடுகள் கோட்பாட்டையும் வகையீட்டு சமன்பாடுகள் கோட்பாட்டையும் ஒருங்கிணைத்து, இலக்கமியல் மற்றும் தொடர் தரவுகளை ஒரே நேரத்தில் மாதிரியாக்கம் செய்ய வேண்டிய தேவைகளுள்ள துறைகளில் பயன்படுத்துவதாகும்.
வில்லியம் மோரிஸ்
வில்லியம் மோரிஸ் இங்கிலாந்தை சேர்ந்த ஒரு ஆடை வடிவமைப்பாளர், கவிஞர், புதின எழுத்தாளர் மற்றும் சமூகச் சீர்த்திருத்தவாதி என்று பன்முகத்தன்மை கொண்டவர். பிரித்தானிய கலை மற்றும் கைவினை இயக்கத்துடன் தன்னை இணைத்துக் கொண்டவர். இவர் பாரம்பரிய பிரித்தானிய ஆடை வடிவமைப்புக் கலை மற்றும் உற்பத்தி முறைகளின் மறுமலர்ச்சிக்கு முக்கிய பங்களிப்பாளராக இருந்தார். இதுமட்டுமில்லாமல், அவரது இலக்கிய பங்களிப்புகள், நவீன கற்பனை வகையை உருவாக்க உதவியது. அதே நேரத்தில் பிரிட்டனில் ஆரம்பகால சோசலிச இயக்கப் பிரச்சாரத்தில் முக்கிய பங்கைக் கொண்டிருந்ததார்.
ஒரு செல்வந்த நடுத்தர வர்க்க குடும்பத்தில் வால்தாம்ஸ்டோவில், எசெக்சில் பிறந்தார். ஆக்ஸ்போர்டு பல்கலைக்கழகத்தில் கலைசார் கல்வி பயிலும்போது பெர்மிங்காம் குழுவில் சேர்ந்தார். அப்போது மோரிஸ்க்கு இடைக்கால வரலாற்றின் மீது அதிகமான தாக்கம் ஏற்பட்டது. பல்கலைக்கழகத்திற்குப் பிறகு, அவர் கட்டிடக் கலைஞராகப் பயிற்சி பெற்றார். ஜேன் பர்டனை திருமணம் செய்துகொண்டார் மற்றும் பழங்கலையார்வளர் எட்வேர்டு பர்ன்ஸ் ஜோன்ஸ் மற்றும் டாண்டே கேப்ரியல் ரோஸெட்டி மற்றும் புதிய-கோதிக் கட்டிடக்கலைஞர் பிலிப் வெப் ஆகியோருடன் நெருக்கமான நட்புகளை உருவாக்கினார். வெப் மற்றும் மோரிஸ், கென்ட்டில் ஒரு புதிய வீடு "சிகப்பு வீடு" ஒன்றை அமைத்தனர். புலூம்ஸ்பெரி, மத்திய லண்டன் பகுதிக்கு மாறும் வரையில் அங்கு 1859 முதல் 1865 ஆம் ஆண்டு வரையில் வசித்தனர். 1861 ஆம் ஆண்டில், பர்ன்ஸ்-ஜோன்ஸ், ரோஸெட்டி, வெப் மற்றும் பிறருடன் இணைந்து, மோரிஸ், மார்ஷல், பால்க்னர் & கோ என்ற ஒரு அலங்கார கலை நிறுவனத்தை நிறுவினார். விக்டோரிய காலம் முழுவதும் உட்புற அலங்காரத்தை தாண்டி, மோரிஸ் திரைச்சீலைகள், சுவரொட்டுத்தாள், நெய்யப்பட்ட துணிகள், நாற்காளிகள் மற்றும் கண்ணாடி ஜன்னல்கள் ஆகியவற்றை வடிவமைத்தது கொடுத்தது. 1875 ஆம் ஆண்டில், மோரிஸ் அந்த நிறுவனத்தின் மொத்த கட்டுப்பாட்டையும் ஏற்றுக்கொண்டார். பின் அந்த நிறுவனத்தின் பெயர் மோரிஸ் & கோ என்ற மறுபெயரிடப்பட்டது.
மோரிஸ் லண்டனில் உள்ள தனது பிரதான வீட்டைப் பயன்படுத்திக் கொண்டு தனது கிராமத்து வீடான கெல்ஸ்காட் மானர்,ஆக்ஸ்போர்டுஷயரில் உள்ள வீட்டை வாடகைக்கு கொடுத்துவிட்டார். எரிக் மேக்னூசனுடன் மோரிஸ் ஐஸ்லாந்திற்கு பயணம் செய்தபோது அங்கு கேட்ட ஐஸலாந்து பழங்கால கதைகளினால் ஈர்க்கப்பட்டு, அந்த கதைகளை ஆங்கிலத்தில் மொழிபெயர்க்கத் தொடங்கினார். அவரது பின்வரும் காவிய கவிதைகள் மற்றும் புதினங்களின் பதிப்புகள் அனைத்தும் பெரும் வெற்றி பெற்றது. தி எர்த்லி பாரடைஸ் (1868-1870), ஏ டிரீம் ஆஃப் ஜான் பால் (1888), எட்டோபியன் நியூஸ் அட் நோவெர் (1890), மற்றும் கற்பனை காதல் தி வேல் அட் தி வேர்ல்ட் எண்ட் (1896). 1877 ஆம் ஆண்டில் அவர் பாரம்பரிய கட்டிடங்களின் மறுசீரமைப்பின் போது ஏற்பட்ட சேதத்திற்கு எதிரான பிரச்சாரத்திற்காக பண்டைய பாரம்பரிய கட்டிடங்கள் பாதுகாப்பு அமைப்பை நிறுவினார். மார்க்சிசத்தை தழுவிக்கொண்டார் மற்றும் அராசகவாதத்தால் பாதிப்புக்குள்ளானார். அதனால் 1880 ஆண்டில் மோரிஸ், ஒரு புரட்சிகர சோசலிச ஆர்வலர் ஆனார்; சமூக ஜனநாயக கூட்டமைப்பு (SDF) ஒன்றை தொடங்கும் முயற்சியில் ஈடுபட்டு, அவர் 1884 ஆண்டில் சோசலிச கூட்டமைப்பை நிறுவினார், ஆனால் அந்த அமைப்புடன் 1890 ஆண்டில் தனது உறவை முறித்துக் கொண்டார். 1891 ஆம் ஆண்டில் அவர் கெல்ம்ஸ்காட் பதிப்பகம் ஒன்றை ஆரம்பித்தார். இதன் மூலம் பிரகாசமான பாணியில் அச்சிடப்பட்ட புத்தகங்களை வெளியிட்டார். தனது இறுதி நாட்களை இந்த பதிப்பகத்திற்காகவே கழித்தார்.
விக்டோரியா காலத்து பிரித்தானியாவில் மிகவும் குறிப்பிடத்தக்க கலாச்சார நட்சத்திரங்களில் மோரிஸ் ஒருவரானார். ஒரு கவிஞராக தனது வாழ்நாளில் சிறப்பாக அறியப்பட்டிருந்த போதிலும், அவர் இறந்த பின்னர் அவரது ஆடை வடிவமைப்புகளுக்காகவும் நன்கு அறியப்பட்டார். 1955 ஆம் ஆண்டு நிறுவப்பட்ட வில்லியம் மோரிஸ் சமுதாயம் அவரது மரபுவழியில் அர்ப்பணித்துக்கொண்டது, அதே சமயம், அவரது பல படைப்புகள் மற்றும் அந்த படைப்புகளில் பெற்ற அறிவு ஆகியவற்றை வெளியிட்டிருக்கிறது. அவரது வாழ்க்கையுடன் தொடர்புடைய பல கட்டிடங்கள் பார்வையாளர்களுக்குத் திறந்திருக்கின்றன, அவற்றில் பெரும்பாலானவை கலைக்கூடங்கள் மற்றும் அருங்காட்சியகங்களாக மாற்றப்பட்டுள்ளது. மேலும் அவருடைய ஆடை வடிவமைப்புகள் இன்னும் உற்பத்தி செய்யப்படும் நிலையில் உள்ளது.
ஆரம்பகால வாழ்க்கை மற்றும் கல்வி
வில்லியம் மோரிஸ் இங்கிலாந்து நாட்டில் உள்ள எசெக்ஸ் பகுதியில் பிறந்தார். உயர்கல்வியை ஆக்ஸ்போர்டு பல்கலைக்கழகத்தில் பயின்றார். கல்வியை முடித்த பின் கட்டிடக்கலையில் பல்வேறு மாற்றங்களை புகுத்தினார். ஜேன் பர்டனை மணந்தார்.
வலைப்பக்கங்கள்
பகுப்பு:1834 பிறப்புகள் பகுப்பு:ஆங்கிலக் கவிஞர்கள் பகுப்பு:1896 இறப்புகள் பகுப்பு:பிரித்தானியக் கவிஞர்கள்
ஓச்சிறை காளி திருவிழா
மேற்கோள்கள்
பகுப்பு:கேரள விழாக்கள்
புத்தகத் திருவிழா (தமிழ்நாடு)
புத்தகத் திருவிழா அல்லது புத்தக் கண்காட்சி, என்பது பொது மக்களிடையே புத்தகங்களை வாசிக்கும் பழக்கம் அதிகரிக்கவும், புத்தக பதிப்பாளர்கள் மற்றும் விற்பனையாளர்களின் அமைப்பான தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம், தமிழ்நாட்டின் முக்கிய நகரங்களில் ஆண்டு தோறும் நூற்றுக்கும் அதிகமான அரங்குகள் கொண்ட புத்தகத் திருவிழா கண்காட்சி பத்து நாட்கள் நடத்துகிறது. புத்தகத் திருவிழாவில் விற்பனை செய்யப்படும் நூல்களுக்கு விற்பனை விலையில் குறைந்த பட்சம் பத்து விழுக்காடு தள்ளுபடி வழங்குகிறது.
கருத்தரங்கம்
இக்கண்காட்சியில் மாலை 5. 30 மணி முதல் சிறப்பு எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் உள்ளிட்ட கலை நிகழ்ச்சிகள் போன்றவையும் இடம் பெறுகின்றன.
வரலாறு
1977இல் சென்னை மதரசா-இ-ஆசாம் பள்ளியில் முதல் நான்கு புத்தகக் காட்சிகள் நடத்தப்பட்ட பிறகு, 1981-ஆம் ஆண்டு இராயப்பேட்டை, சென்னை - இல் இருந்த ஒய்.எம்.சி.ஏ. மைதானத்தில் நடத்தப்பட்டது. சென்னை புத்தகக் காட்சியின் பெருவெற்றியின் காரணத்தினால், உதகமண்டலம், பாண்டிச்சேரி, மதுரை, திருப்பூர், நெய்வேலி, நாகர்கோயில், காரைக்குடி மற்றும் திருச்சிராப்பள்ளி ஆகிய இடங்களிலும் "தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கத்தால்" புத்தகக் காட்சிகள் ஆரம்பிக்கப்பட்டன.
மேற்கோள்கள்
பகுப்பு:தமிழ்நாட்டில் புத்தகக் கண்காட்சிகள்
கும்பகோணம் சுவேதாம்பரர் சமணக்கோயில்
சுவேதாம்பரர் சமணக்கோயில், தஞ்சாவூர் மாவட்டம் கும்பகோணத்தில் உள்ளது. இக் கோயில் கும்பகோணத்தின் விஜேந்திரசாமி மடத்துத்தெருவில் உள்ளது. கும்பகோணத்தில் சந்திரப்பிரப பகவான் ஜினாலயம் என்ற சமணக்கோயிலும் உள்ளது.
வழிபாடு
காலை பூசையில் பாலாபிஷேகமும் நெய்வேத்தியமும் செய்கின்றனர். மாலையில் தீபாராதனை காட்டி வழிபடுகின்றனர்.
விழா
சுவேதாம்பரர்கள் திருவிழா அன்று சுவாமி வீதி உலா நடைபெறுகிறது. மூன்று மாதம் ஒரு முறை அஷ்டமி நாளில் தாசவதானி என்ற விழாவை எட்டு நாள்கள் நடத்துகின்றனர். அந்நாட்களில் மகாவீரர் உருவத்தை வைத்து அர்ச்சனை பூசை வழிபாடுகளை செய்கின்றனர். மகாவீரர் ஜெயந்தி விழாவைச் சிறப்பாகக் கொண்டாடுகின்றனர்.
மேற்கோள்கள்
பகுப்பு:கும்பகோணத்திலுள்ள கோயில்கள் பகுப்பு:தமிழ்நாட்டு சமணக் கோயில்கள் பகுப்பு:சமணக் கோயில்கள்
கான் ஆறு (கொரியா)
கான் நதி (Han River) இது தென்கொரியாவில் உள்ள ஒரு முக்கிய மான நதி மற்றும் இது கொரிய தீபகற்ஞத்தில் நான்காவது நீளமான நதி. கொரிய தீபகற்பத்தின் கிழக்கு மலைகளின் இரண்டு சிறிய ஆறுகளாக இந்த நதி தொடங்குகிறது, பின்னர் இது நாட்டின் தலைநகரான சியோலுக்கு அருகே இணைகிறது.
காண் நதியும் அதைச் சுற்றியுள்ள பகுதியும் கொரிய வரலாற்றில் முக்கிய பங்கு வகித்துள்ளன.
இந்த நதி 12 மில்லியனுக்கு அதிக மான தென் கொரியர்களுக்கு நீர் ஆதாரமாக செயல்படுகிறது.சுலை 2000 இல் அமெரிக்க இராணுவம் நச்சு இரசாயனங்கள் ஆற்றில் கொட்டியதாக ஒப்புக்கொண்டது, இது கடுமையான எதிர்ப்புக்களை ஏற்படுத்தியது.
தற்போது கான் ஆற்றின் கீழ் பகுதிகள் பாதசாரி நடைபாதைகள், மிதிவண்டி பாதைகள் ,பொது பூங்காக்கள் மற்றும் உணவகங்கள் உள்ளன.
நிலவியல்
இந்த நதி சியோல் வழியாக பாய்கிறது, இது மஞ்சள் கடலில் பாய்வதற்க்கு சற்று முன்பு ரிம்சுன் நதியுடன் இணைகிறது. ஆற்றின் இரண்டு முக்கிய பிரிவுகள் நாம்கான் நதி மற்றும் புக்கான் நதி. ஜியோன்ஜி மாகாணத்தை கடக்கிறபோது இது கான் நதி என்று  அழைக்படுகிறது.கான் ஆற்றின் முகப்பில் பரந்த  வீடுகளைக் காணலாம்,  இது தென் மற்றும் வட கொரியாவை பிரிக்கும் கொரிய இராணுவமயமாக்கப்பட்ட மண்டலத்துடன் கடலைச் சந்திக்கிறது.
காண் ஆற்றின் மொத்த நீளம் சுமார் 494 கிலோமீட்டர் (307 மைல்) ஆகும்.
வரலாறு
கொரிய வரலாற்றில் கான் நதி ஆரம்ப காலத்திலிருந்தே முக்கிய பங்கு வகித்தது.கிங் ஜாங்சு (காலம்:413-491) ஆட்சி காலத்தில் அவரது போட்டியாளரான பேக்ஜேவிடம் இருந்து இதனை கைப்பற்றினார். 553 ஆம் ஆண்டில் சில்லா தீபகற்பத்தில் ஆதிக்கம் செலுத்துவதற்க்கான முயற்சியின் ஒரு பகுதியாக முழு நதியின் கட்டுப்பாட்டையும் கைப்பற்ற பேக்ஜே உடனானகூட்டணியை முறித்துக் கொண்டது.
666 இல் பேக்ஜே மற்றும் கோகுரியோ இருவரின் மறைவுக்கு பின்னரசில்லாவின் கீழ் கான் நதி இனைக்க பட்டது.
தென் கொரியாவில் 1986 ஆம் ஆண்டு வடகொரியா இந்த நதியில் வெள்ள பெருக்கு ஏற்படுத்தும் என்ற அச்சம் ஏழுத்தது.
சுலை 2000 இல், அமொரிக்க இராணுவம் சியோலில் உள்ள ஒரு தளத்திலிருந்து 75.5 லிட்டர் அதிக நச்சு இரசாயன ஃபார்மால்டிகைட்டை ஆற்றில் கொட்டியதாக ஒப்புக்கொண்டது.சுமார் 12 மில்லியன் தென் கொரியர்களுக்கு இந்த ந தி குடிநீர் ஆதாராமாக செயல்படுவதால், தென் கொரியர்கள்  போராட்டங்களைத் தொடங்கினர் மற்றும் தென் கொரியர்களின் சுற்றுச்சூழல் விதிகளை அமெரிக்க இராணுவம் புறக்கணிப்பதாக குற்றம் சாட்டினர்.
கூட்டு பயண்பாட்டு மண்டலம்
நவம்பர் 4, 2018 அன்று, வட கொரியாவைச் சேர்ந்த 10 பேரும், தென் கொரியாவைச் சேர்ந்த 10 பேரும் அடங்கிய 20 பேர் கொண்ட குழு, கொரிய நாடுகளுக்கு இடையேயான ஒரு கணக்கெடுப்பைத் தொடங்கியது.இது கான் ஆற்றின் கரையோரத்தில் ஒரு கூட்டு பயண்பாட்டு மண்டலத்தை உருவாக்க வழிவகுக்கும்.கான் நதியின் கரையோரத்தின் கொரியர்களின் ஆய்வு டிசம்பர் 9,2018 அன்று நிறைவடைந்தது.புதிதாக கண்டுபிடிக்கப்பட்ட திட்டுகள் கொண்ட நதியின் கரையோரத்தின் புதிய வரைப்படம் 2019 சனவரி 25 ஆம் தேதிக்கு பகிரப்பட்டது.
ஊடகங்களில்
கான் நதி பல திரைப்படங்களில் ஒரு இடமாக இடம்பெறுகிறது.குறிப்பிடத்தக்க படங்களில் பின்வருவன அடங்கும்:
சான்று
பகுப்பு:ஆசிய ஆறுகள்
பந்தாரஅள்ளி செல்லியம்மன் கோயில்
பந்தாரஅள்ளி செல்லியம்மன் கோயில் தமிழ்நாட்டில் தர்மபுரி மாவட்டம், பந்தாரஅள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எந்திரன் (திரைப்படம்)
எந்திரன் 2010ல் வெளியான ஒரு அறிபுனை தமிழ்த் திரைப்படமாகும். சங்கர் இயக்கத்தில் ரஜினிகாந்த், ஐஸ்வர்யா ராய் நடித்திருக்கின்றார்கள். இப்படத்திற்கு ஏ. ஆர். ரகுமான் இசை அமைத்திருக்கின்றார். 2010, அக்டோபர் 1 அன்று இந்த திரைப்படம் உலகம் முழுவதும் வெளியானது. துபாய், சிட்னி உட்பட சில உலக நகரங்களில் செப்டம்பர் 30 இல் இத்திரைப்படத்தின் சிறப்புக் காட்சிகள் திரையிடப்பட்டன. இப்படம் இதற்கு முன்பு வெளியான அனைத்து தமிழ்த் திரைபடங்களின் பட வசூலை முறியடித்து சாதனை படைத்தது. இப்படத்திற்கு, 2.0 என்ற பெயரில் ஒரு தொடர்ச்சி திரைப்படம், தயாரிப்பில் உள்ளது.
கதை
ஒரு சுயசிந்தனை எந்திரனை உருவாக்குவதே விஞ்ஞானி வசீகரனின் குறிக்கோள். பல வருட உழைப்புக்கு பிறகு சிட்டியை உருவாக்குகிறார் வசி(வசீகரன்). சகமனிதர்களின் உணர்வுகளை புரிந்துகொள்ள முடியாமல் முடக்கப்படும் நிலையில் உள்ள சிட்டிக்கு உணர்வுகளையும் உருவாக்குகிறார் வசி.
விஞ்ஞானியான ரஜினி (வசீகரன்) ஒரு மனிதனை ஒத்த ரோபோ (AndroidHumanoid Robot) தயாரிக்கிறார். அதே சமயம் அவருடைய குரு டேனி டென்சோங்கோவும் இதைனைப் போலவே முயற்சிக்க தோல்வியடைகிறது. வசீகரன்(ரஜினி) உருவாக்கிய எந்திரனுக்கு(சிட்டி) அங்கீகாரம் அளிக்கும் பொறுப்பு அவருக்கு இருக்கையில்,வசீகரன்(ரஜினி) உருவாக்கிய எந்திரனுக்கு உணர்வில்லை, அதனால் இது ஆபத்தானது என்று அங்கீகாரத்தை மறுத்து விடுகிறார்.மீண்டும் முயன்று வசீகரன் அந்த எந்திரனுக்கு உணர்வுகளை ஊட்டி அங்கீகாரம் பெற்றுவிடுகிறார். ஆனால் உணர்வு பெற்ற எந்திரனோ வசீகரன்(ரஜினி) காதலிக்கும் ஐஸ்வர்யாவையே காதலிக்க வேறு வழியில்லாமல் எந்திரனை அழித்து குப்பைத் தொட்டியில் வீசி விடுகிறார். தூக்கி எறிந்த மீதிப்பாகங்களை வைத்து மீண்டும் உருவாக்கி சிட்டியினிடம் காணப்பட்ட ஆக்கதிறனைக் கொண்ட நீல சிப்பை வெளியேற்றி விட்டு தவறான மென்பொருளை உள்ளடக்கிய அழிக்கும் திறனைக் கொண்டுள்ள சிவப்பு சிப்பை உள்ளீடு செய்ய, அது டேனியையும் அழித்து மேலும் தன்னை ஒத்த சிட்டி ரோபாக்களை தாங்களே உருவாக்கிக்கொள்ளும் திறம்கொண்டு விடுகிறது. அதனால் ஏற்படும் குழப்பம், அவை செய்யும் நாச வேலைகள், பிருமாண்ட இறுதிக்காட்சிகள என்பதுதான் மீதிக் கதையே.
தமிழ்ப் பெயர் சர்ச்சை
தமிழ்நாடு அரசு தமிழ்த் திரைப்படங்கள் தமிழில் பெயரிடப்பட்டால் வரிவிலக்கு வழங்குகிறது. ரோபோ என்பது Robot என்ற ஆங்கிலச் சொல்லை அப்படியே எடுத்தாள்வதாகும். தமிழில் ரோபோ என்பதற்கு தானியங்கி என்ற பெயர் வழங்குகிறது. முன்னர் ரோபோ என்று பெயரிடப்பட்டு, பின்னர் எந்திரன் என்று பெயர் மாற்றப்பட்டுள்ளது.(இப்படம் முதன் முதலில் தயாரிக்க திட்டமிட்டது அய்ங்கரன் இண்டர்நேசனல். தயாரிப்பு காரணங்களினால் பின்பு சன் பிக்சர்ஸ் தயாரித்து வெளியிட்டது
ஏனைய மொழிகளில்
எந்திரன் திரைப்படம் தெலுங்கில் ரோபோ மற்றும் இந்தியில் ரோபோட் என்ற பெயரில் மொழிமாற்றம் செய்யப்பட்டு வெளியாகியுள்ளது. அத்துடன் மேலைத்தேய நாடுகளில் ஆங்கில உப தலைப்புகளுடன் வெளியிட எச்.பி.ஓ நிறுவனம் பொறுப்பேற்றுள்ளது.
இசை வெளியீடு
31 சூலை, 2010 அன்று மலேசியாவின் தலைநகரம் கோலாலம்பூரில் எந்திரன் இசை வெளியீட்டு விழா நடைபெற்றது. இந்தத் திரைப்பட இசையை ஏழு கோடி இந்திய ரூபாய்க்கு திங் என்ற நிறுவனம் வாங்கிக்கொண்டது.
இசை வெளியிட்டு முதலாவது வாரத்தில் ஐடியூன்சில் ஐக்கிய அமெரிக்கா, ஐக்கிய இராச்சியம் ஆகிய நாடுகளில் இந்தத் திரைப்படப்பாடல்கள் முதல் இடத்தில் இருந்தமை குறிப்பிடத்தக்கது. அதாவது அதிகமாகப் பதிவிறக்கப்பட்ட பாடலாக இருந்தது. ஒரு தமிழ் திரைப்படப்பாடல் உலக அளவில் இவ்வாறு முதல் இடம் பிடித்தமை இதுவே முதற் தடவையாகும்.
பாடல்கள்
1.புதிய மனிதா- எஸ். பி. பாலசுப்பிரமணியம்
2.காதல் அணுக்கள்-(ஸ்ரேயா கோஷல், விஜய் பிரகாஷ்)
3.இரும்பிலே ஒரு இதயம்-([ ஏ.ஆர்.ரகுமான், லேடி காஷ்] மற்றும் கிறிஸி)
4.சிட்டி டான்ஸ்-([ யோகி பி, பிரதீப் குமார், பிரவின் மணி])
5.அரிமா அரிமா-([ சாதனா சர்கம், ஹரிஹரன், பென்னி தயாள்])
7. பூம் பூம் ரோபோ டா-([ ஸ்வேதா மோகன், தன்வி ஷா, யோகி பி, கீர்த்தி சகதியா])
மேற்கோள்கள்
பகுப்பு:தமிழ் அறிபுனைத் திரைப்படங்கள் பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:ஷங்கர் இயக்கிய திரைப்படங்கள்
கார்த்திகேய சிவசேனாதிபதி
கார்த்திகேய சிவசேனாதிபதி (பிறப்பு 18 அக்டோபர் 1973) ஒரு தமிழ்நாட்டு அரசியலர் மற்றும் வேளாண், கால்நடை வளர்ப்பு ஆர்வலர் ஆவார்.
தொடக்க வாழ்க்கை
இவர், 18 அக்டோபர் 1973 அன்று சிவசேனாதிபதி என்பவருக்கு மகனாகப் பிறந்தார்.
வேளாண்மைச் செயல்பாடுகள்
தமிழ்நாடு வேளாண் பல்கலைக்கழகத்தின் நிர்வாக உறுப்பினராகப் பணியாற்றினார்.
கால்நடை வளர்ப்புச் செயல்பாடுகள்
சல்லிக்கட்டு, நாட்டு மாடுகள் தன்னார்வலரான இவர், காங்கேயம் மாடுகள் ஆராய்ச்சி மையத் தலைவராக உள்ளார். சல்லிக்கட்டு போட்டி தொடர்பாக ஆவணப்படம் எடுத்தல், வழக்குகளை நடத்துதல்,நாட்டு மாடுகள் குறித்த விழிப்புணர்வு ஏற்படுத்துதல் போன்ற பணிகளைச் செய்து வருகிறார். ஆறு கோடி ரூபாய் செலவு செய்து காங்கேயம் காளைகளின் விந்தணுக்களைச் சேமித்து வைத்திருக்கிறார்.
இவர் 2013-ல் மெரீனா கடற்கரையில் மிகச்சில நபர்களுடன் இணைந்து சல்லிக்கட்டு போராட்டத்தில் ஈடுபட்டார்.
2017 சல்லிக்கட்டு ஆதரவு போராட்டத்துக்கு வித்திட்டதாகக் கருதப்படும் இசையமைப்பாளர் "ஹிப்ஹாப் தமிழா" ஆதியின் பாடல் இவருடைய சந்திப்பிற்குப் பிறகே உருவானது.
அரசியல்
2020-ஆம் ஆண்டில் திராவிட முன்னேற்றக் கழகத்தில் (திமுக) இணைந்தார். அவ்வாண்டு நவம்பர் 23 அன்று திமுகவில் புதிதாக உருவாக்கப்பட்ட சுற்றுச்சூழல் அணியின் செயலாளராக நியமிக்கப்பட்டார்.
2021 தமிழ்நாட்டு சட்டமன்றத் தேர்தலில் இவர் முன்னாள் அமைச்சர் எஸ். பி. வேலுமணியை எதிர்த்து தொண்டாமுத்தூர் தொகுதியில் போட்டியிட்டு இரண்டாமிடம் பெற்றார்.
பதவிகள்
19 திசம்பர் 2022 அன்று தமிழ்நாட்டு முதலமைச்சர் மு. க. ஸ்டாலின், இவரை புதிதாக உருவாக்கப்பட்ட வெளிநாடு வாழ் தமிழர் நல வாரியத்தின் தலைவராக நியமித்தார்.
வெளி இணைப்புகள்
பகுப்பு:1973 பிறப்புகள் பகுப்பு:வாழும் நபர்கள் பகுப்பு:திராவிட முன்னேற்றக் கழக அரசியல்வாதிகள்
ஏசர்
ஏசர் இன்கார்ப்பரேட்டட் என்பது ஒரு பன்னாட்டு தகவல் தொழில்நுட்ப மற்றும் மின்னணு நிறுவனம் ஆகும். ஏசர் டெஸ்க்டாப் மற்றும் லேப்டாப் கணினிகள், டேப்லெட் கம்ப்யூட்டர்கள், சர்வர்கள், சேமிப்பக சாதனங்கள், ஸ்மார்ட்போன்கள் மற்றும் உபகரணங்கள் போன்றவை இதன் தயாரிப்புகள் ஆகும். இது மேலும் வணிகங்கள், அரசாங்கங்கள் மற்றும் நுகர்வோருக்கு மின் வணிக சேவைகளை வழங்குகிறது.
கரியா பூஜை
கரியா பூஜையில் பக்தர்கள் சடங்கின் ஒரு பகுதியாக கோழியைப் பலியிடுகிறார்கள். பாபா கரியா தெய்வத்தைப் போற்றும் வகையில் இது மூன்று நாள் நடைபெறும் திருவிழாவாகும். இத்திருவிழா ஆண்டுதோறும் பெங்காலி நாட்காட்டி மாதமான போயிஷாக் மாதத்தின் முதல் நாளில் நடைபெறும்.
மேற்கோள்கள்
பகுப்பு:இந்து சமய விழாக்கள் பகுப்பு:மே சிறப்பு நாட்கள் பகுப்பு:ஏப்ரல் சிறப்பு நாட்கள்
நான்காவது நடுவர்
நான்காவது நடுவர் (Fourth umpire) பன்னாட்டு துடுப்பாட்ட போட்டிகளில் பயன்படுத்தப்படுகிறார். ) ஆட்டத்திற்கான புதுப் பந்தை எடுத்தல், விளையாட்டு மைதானத்தில் பணியிலிருக்கும் நடுவர்களுக்கான பானங்கள் கொண்டு வருதல், ஒளி அளவிகளின் மின்கலன்களை சோதித்தறிதல், உணவு இடைவேளை, பான இடைவேளை நேரங்களில் ஆடுகளத்தின் தன்மையை சோதித்தல் போன்ற பணிகளை இவர் கவனிக்கிறார். ஆடுகளத்தில் பணியிலிருக்கும் மூன்றாவது நடுவருக்கு ஏதேனும் இயலாமை சிக்கல்கள் நேரிட்டால், அவ்வேளைகளில் நான்காவது நடுவர் அவருக்கு பதிலாக களப்பணியில் ஈடுபடுவார்.
மேற்கோள்கள்
பகுப்பு:துடுப்பாட்டம்
சிங்களவர் பற்றிய மரபியற் கற்கை
350px|thumb|சிங்கள, தமிழ், மற்றைய இனத்தவர்களின் முன்னோர் இலங்கைக்கு குடியேறிய பாதை சிங்களவர் பற்றிய மரபியற் கற்கை  என்பது இன்றுள்ள சிங்களவர் மக்கள் சனத்தொகையின் ஆரம்பம் பற்றிய விசாரணையின் சனத்தொகை மரபியல் பகுதியாகும்.
இக்கற்கை சிங்களவர் மூலம் பற்றிய வேற்றுமைகளைப் பார்க்கின்றது. பழைய கற்கை பெருமளவு தமிழ் மூல தொடர்பும், வடமேற்கு இந்தியத் தொடர்பற்று குறிப்பிட்டளவு வங்காளியினருடன் தொடர்பும் உள்ளதாகக் குறிப்பிடுகின்றது. அதேவேளை தற்காலக் கற்கைகள் பெருமளவு வங்காளத் தொடர்பும் சிறியளவு தமிழ் மற்றும் வடமேற்கு இந்தியத் தொடர்பும் உள்ளதாகக் குறிப்பிடுகின்றது.
எவ்வாறாயினும், எல்லாக் கற்கைகளும் சிங்களவர், தமிழர், வங்காளியினர் இடையே குறிப்பிடத்தக்களவு தொடர்பு இருப்பதை ஏற்றுக் கொள்கின்றன. இந்த மரபியல் தொலை கற்கை சிங்களவர், தமிழர், கேரளர் ஆகிய தொண்டர்களுக்கிடையில் பாரிய வேறுபாட்டு மரபியல் நெருக்கம் இல்லாது இருப்பதை வெளிப்படுத்தியது.
குறிப்புகள்
பகுப்பு:இலங்கை இனக்குழுக்கள் பகுப்பு:மரபியல் கால்வழி பகுப்பு:மாந்த மக்கள்தொகை மரபியல்
நிக்கி கரோ
நீகி கரோ (Niki Caro) இவர் ஒரு நியூசிலாந்து நாட்டுத் திரைப்பட இயக்குனர், திரைக்கதையாசிரியர் மற்றும் தயாரிப்பாளர் ஆவார். இவர் மெக்பார்லான்ட், அமெரிக்கா போன்ற பல திரைப்படங்களை இயக்கியுள்ளார்.
வெளி இணைப்புகள்
பகுப்பு:1967 பிறப்புகள் பகுப்பு:வாழும் நபர்கள் பகுப்பு:திரைப்பட இயக்குநர்கள் பகுப்பு:திரைப்பட ஒளிப்பதிவாளர்கள் பகுப்பு:திரைப்படத் தயாரிப்பாளர்கள் பகுப்பு:நியூசிலாந்து நபர்கள்
முத்திரைக் காசு
முத்திரைக் காசு (Punch marked coin) என்பது, வேதகாலத்துக்குப் பின்னர், கிமு 6 ஆம் நூற்றாண்டில் இருந்து கிபி 3 ஆம் நூற்றாண்டு முடிய உள்ள காலப்பகுதியில். இந்தியாவின் கங்கைச் சமவெளிப் பகுதியில் முத்திரை பொறித்து வெளியிடப்பட்ட காசைக் குறிப்பதாக கருத்து நிலவி வந்தது. பிற்பாடு பாண்டியர்கள் வெளியிட்ட காசுகளின் பழமை பொ.மு. 500 வரை சென்றதால் இவை தமிழகத்தில் சம காலத்தில் புழக்கத்தில் இருந்தமை அறியப்பட்டது. இவையே இந்தியாவில் வெளியிடப்பட்ட முதற் காசுகள் எனக் கருதப்படுகின்றன. இக்காசுகளை தமிழக மூவேந்தர்களின் அரசுகள், "சனபதங்கள்", "மகாசனபதங்கள்" அரசுகள் வெளியிட்டன. இக் காசுகள் அக்காலத்தில் புராணா, கர்சாப்பாணா, பாணா போன்ற பெயர்களால் குறிப்பிடப்பட்டன. இக் காசுகள் பலவற்றில் சின்னங்கள் முத்திரை இடப்பட்டிருந்தன. எடுத்துக்காட்டாக, சௌராசுட்டிரக் காசுகளில் திமிலுடன் கூடிய காளைச் சின்னமும், தெற்குப் பாஞ்சாலக் காசுகளில் சுவசுத்திக்காவும் பொறிக்கப்பட்டிருந்தன. மகதக் காசுகளில் பல்வேறு சின்னங்கள் காணப்படுகின்றன. இக் காசுகள் வெள்ளியில் செய்யப்பட்டவையாகவும், ஒரே நிறை கொண்டவையாகவும் இருந்தன. எனினும், இவை ஒழுங்கற்ற வடிவங்களைக் கொண்டிருந்தன.
வட இந்தியாவில் இக் காசுகள் கிறித்தவ ஆண்டுத் தொடக்கத்துக்கு முன்பே வழக்கற்றுப் போய்விட்டன எனினும், தென்னிந்தியப் பகுதிகளில் மேலும் மூன்று நூற்றாண்டுகள் வழக்கில் இருந்தன.
உருவாக்கிய முறை
இக் காசுகளைச் செய்த விதம் குறித்த குறிப்புக்கள் மனு, பாணினி, கௌடில்யர் என்போர் எழுதிய நூல்களிலும், புத்த சாதகக் கதைகளிலும் வருகின்றன. உலோகத்தை மட்கலத்தில் இட்டு உருக்கியபின் அதனுடன் காரப்பொருள் சேர்த்துச் சுத்தம் செய்தனர். பின்னர் அவ்வுலோகத்தைக் குளிரவிட்டுச் சம்மட்டியால் அடித்துத் தகடுகளாக ஆக்கினர். இத்தகடுகள் குறித்த நிறைகளைக் கொண்டிருக்குமாறு துண்டுகளாக வெட்டப்பட்ட பின்னர், அவற்றின் மீது முத்திரைப் பொறிகளைப் பயன்படுத்தி முத்திரை இட்டனர். சில அரசுகள் உருக்கிய உலோகத்தை அச்சில் வார்த்து வட்டவடிவமாகச் செய்து முத்திரை இட்டதையும் அறிய முடிகிறது.
பொறிப்புகள்
இக்காசுகளில் எழுத்துக்களோ அல்லது அவை வெளியிடப்பட்ட ஆண்டுகளோ பொறிக்கப்படவில்லை. சின்னங்கள் மட்டுமே காணப்பட்டன. இச் சின்னங்களில் விலங்குகள், பறவைகள், மரங்கள், மனிதர், பிற உயிரினங்கள், சூரியன் போன்றவைகளும்; சதுரம், முக்கோணம் போன்ற வடிவங்களும் அடங்கியிருந்தன. இவ்வாறு பொறிக்கப்பட்டிருக்கும் சின்னங்களைக் கொண்டே காசுகள் எக்காலத்துக்கு உரியவை என்றும் யாரால் வெளியிடப்பட்டவை என்றும் ஓரளவுக்கு அறிந்துகொள்ள முடிகிறது. இக் காசுகளின் முன்பக்கத்தில் ஐந்து அல்லது ஆறு சின்னங்கள் காணப்படுகின்றன. சில காசுகளில் பின்பக்கத்தில் சின்னங்கள் எதுவும் இல்லை. எனினும், வேறு சில காசுகளில் ஒன்று அல்லது அதற்கு மேற்பட்ட சின்னங்களும் காணப்படுவது உண்டு. இச் சின்னங்கள், அவை முதலில் உருவாக்கப்பட்ட காலத்தில் அன்றிப் பின்னர் அவற்றை வைத்திருந்தவர்களால் பொறிக்கப்பட்டவை என்ற கருத்தும் நிலவுகிறது.
வெளியிணைப்புக்கள்
பகுப்பு:நாணயவியல் பகுப்பு:இந்தியக் காசுகள்
காந்தியார் சாந்தியடைய (நூல்)
காந்தியார் சாந்தியடைய என்ற நூலை ப. திருமா வேலன் எழுதினார். இது இந்திய-பாக்கிஸ்தான் பிரிவினையைப் பற்றியது.
உள்ளடக்கம்
1920 முதல் காந்தியின் மரணம் வரை பிரிவினை சம்பந்தமான நிலைப்பாடு, அது மாறிய விதம், கலவர சமயங்களில் அதனை தடுக்க செய்த முயற்சிகள், மனதளவில் பட்ட வேதனைகளைச் சிறப்பாக விளக்கும் ஒரு நூல். இந்திய பாக்கிஸ்தான் பிரிவினைக்கான காரணங்களைத் தருகிறது இந்நூல்.
கிலாபத் இயக்கம்(1919) இந்து-முஸ்லிம் ஒற்றுமைக்கு பெரும் பங்காற்றியிருகிறது. ஆனால் அதனைத் தொடர்ந்த மோதல்கள் சிறிது சிறிதாகப் பெருகியிருக்கிறது. 1930கள் வரை யாருக்கும் பிரிவினை எண்ணம் தோன்றவில்லை. ஜின்னாவின் கோரிக்கைகள் புறக்கணிக்கப்பட்ட நிலையில், மாற்றாக பிரிவினை முடிவுக்கு அவர் வந்திருக்கிறார். அதன் பிறகு ஒன்றுபட்ட நிலை ஏற்படவில்லை. எனினும் அபுல் கலாம் ஆசாத் போன்றோர் காங்கிரசில் தொடர்ந்து செயல்பட்டிருக்கிறார்கள். இந்நூல் பிரிவினை காலத்தைப் பற்றிய தொகுப்பாக அமைந்திருக்கிறது.
பகுப்பு:இந்தியத் தமிழ் நூல்கள் பகுப்பு:2007 தமிழ் நூல்கள்
ஐந்திணை ஐம்பது
பதினெண்கீழ்க்கணக்கு நூல்களுள் அகப்பொருள் கூறும் நூல்களுள் ஒன்று ஐந்திணை ஐம்பது. இதை எழுதியவர் மாறன் பொறையனார் என்னும் புலவர். இது கி.பி. நான்காம் நூற்றாண்டைச் சேர்ந்த நூல் எனக் கருதப்படுகின்றது.
முல்லை, குறிஞ்சி, மருதம், பாலை, நெய்தல் என நிலங்களை ஐந்து திணைகளாகப் பிரிப்பது பண்டைத் தமிழர் வழக்கு. அக்காலத் தமிழ் இலக்கியங்களிலும், அவ்விலக்கியங்களில் எடுத்தாளப்படும் விடயங்களுக்குப் பின்னணியாக இத்திணைகள் எடுத்துக்கொள்ளப்பட்டன. சொல்ல விழைந்த கருப்பொருளின் தன்மைகளுக்கேற்ப உருவாக்க வேண்டிய மனநிலைகளுக்குப் பொருத்தமான பின்னணிச் சூழ்நிலைகளை இத் திணைகளில் ஒன்றோ பலவோ வழங்கின.
ஐந்திணை ஐம்பதில், மேற்காட்டிய ஒவ்வொரு திணையின் பின்னணியிலும் பத்துப் பத்துப் பாடல்களாக ஐம்பது பாடல்கள் உள்ளன.
எடுத்துக்காட்டு
பாலைத் திணையைப் பின்னணியாகக் கொண்ட ஒரு பாடல் இது. வாழ்ந்த சூழலின் வசதிகளையும் பசுமையான நினைவுகளையும் விடுத்துக் காதலனுடன் வறண்ட பாலைநிலப் பகுதியூடாகச் செல்கிறாள் தலைவி. பாலை நிலத்துக்கே இயல்பான கடுமை வாட்டும் எனினும் காதல் வயப்பட்ட உள்ளங்களுக்கே இயல்பான விட்டுக்கொடுப்புகள் அவர்களை மேலும் நெருக்கமாக்கும். இக்கருத்தை விளக்கும் இனிய பாடலொன்று இந்நூலில் வருகின்றது.
ஆணும் பெண்ணுமான இரு மான்கள் (கலைமான், பிணைமான்) பாலை நிலத்து நீர்ச் சுனை ஒன்றின் முன்னே நிற்கின்றன. வறண்டு போன அச்சுனையில் இருக்கும் நீர் இரண்டுக்கும் போதுமானதாக இல்லை. தான் அருந்தாவிட்டால் பெண்மானும் அருந்தாது என்பது ஆண்மானுக்குத் தெரியும். எனவே பெண்மான் அருந்தட்டும் எனத் தான் அருந்துவது போல் பாசாங்கு செய்கிறதாம் ஆண்மான். இதுவே காதல் உள்ளங்களின் ஒழுக்கம் என்கிறார் புலவர்.
வெளி இணைப்புகள்
பகுப்பு:பதினெண்கீழ்க்கணக்கு நூல்கள் பகுப்பு:4 ஆம் நூற்றாண்டுத் தமிழ் நூல்கள்
புட்டிரெட்டிப்பட்டி
புட்டிரெட்டிப்பட்டி (Buddireddipatti) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643471.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாப்பிரெட்டிப்பட்டியில் இருந்து 35 கிலோ மீட்டர் தொலைவிலும் உள்ளது. புட்டிரெட்டிப்பட்டிக்கு தொடருந்து மூலம் செல்லலாம். அருகில் உள்ள வானூர்தி நிலையம் சேலம் வானூர்தி நிலையம் ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 918 வீடுகள் உள்ளன. கிராமத்தின் மொத்த மக்கள் தொகையானது 3,816 ஆகும். இதில் பெண்களின் எண்ணிக்கை 1,808 என்றும், ஆண்களின் எண்ணிக்கை 2,008 என்றும் உள்ளது.
சான்றுகள்
பகுப்பு:தர்மபுரி மாவட்டத்திலுள்ள கிராமங்கள்
நீர்க்கட்டி
நீர்க்கட்டி (Cyst) என்பது தனிப்பட்ட மென்படலத்தைக் கொண்டதும் அருகிலுள்ள கலப்பிரிவிலிருந்து பிரிந்தபடி அமைந்திருப்பதுமான ஒரு மூடிய கலப்பிரிவு ஆகும். அது காற்று, திரவங்கள் அல்லது அரை-திண்மப் பொருட்களைக் கொண்டிருக்கலாம். சீழின் தொகுப்பு சீழ்கட்டி என அழைக்கப்படுகிறது. ஆனால் அது நீர்க்கட்டி அல்ல. நீர்க்கட்டி உருவாகிவிட்டால் அது தானாகவே சரியாக வேண்டும் அல்லது அதை அறுவை சிகிச்சை மூலமாக நீக்க வேண்டும்.
நீர்க்கட்டி இழைமப் பெருக்கம்
1938 இல் விவரிக்கப்பட்டிருந்தபடி, கணையத்தில் நீர்க்கட்டியின் நுண்மையான தோற்றத்தைக் கொண்டு, நீர்க்கட்டி இழைமப் பெருக்கம் என்பது மரபுவழிக் குறைபாட்டின் எடுத்துக்காட்டாக இருக்கிறது. அவற்றின் பெயர் பித்தப்பை நாளத்தின் இழைமப் பெருக்கத்துக்கு தொடர்புடையதாக இருக்கிறது. மேலும் உண்மையான நீர்க்கட்டிகளுடன் இதற்குத் தொடர்பு இல்லை.
தீங்கற்ற கட்டிகளும் வீரியமிக்க கட்டிகளும்
உடலில் பல நீர்க்கட்டிகள் நாளங்களின் அடைப்பின் விளைவாக அல்லது சுரத்தலுக்கான மற்ற வினை சார் வெளியீடுகளாக, தீங்கற்றதாக (வினைசார்ந்து) இருக்கின்றன. எனினும், சில புற்றுக் கட்டிகளாகவும் இருக்கின்றன அல்லது புற்றுக் கட்டிகளினால் உருவாகின்றன. மேலும் அவை நிலையாக வீரியமிக்கதாக இருக்கின்றன.
தொடர்புடைய கட்டமைப்புகள்
போலிநீர்க்கட்டி என்பது மாறுபட்ட மென்படலம் அல்லாத தொகுப்பாக இருக்கிறது. முதுகுத் தண்டு அல்லது மூளைத்தண்டின் சிரிங்ஸ் என்பது சிலநேரங்களில் தவறுதலாக நீர்க்கட்டி எனக் குறிப்பிடப்படுகிறது.
வெளி இணைப்புகள்
பகுப்பு:நோய்கள்
வானுவாலெவு
வானுவா லெவு (Vanua Levu) என்பது பிஜி நாட்டின் இரண்டாவது பெரிய தீவு. முன்னர் இது சந்தனமரத் தீவு (Sandalwood Island) என அழைக்கப்பட்டது. பிஜியின் பெரிய தீவான விட்டிலெவு தீவிற்கு 64 கி.மீ தொலைவில் உள்ளது. இதன் பரப்பளவு 5,587.1 கிமீ² ஆகும். கிட்டத்தட்ட 130,000 மக்கள் வாழ்கின்றனர்.
இங்கு கரும்பு விளைவிக்கின்றனர். இம்பட்டிக்கி மலை இங்குள்ளது.
லாரல் மற்றும் ஹார்டி
லாரல் மற்றும் ஹார்டி (Laurel and Hardy) மிகபிரபலமான அமெரிக்க திரைப்பட நகைச்சுவை இரட்டையர்கள் இவர்கள் செய்யும் நகைச்சுவை சேட்டைகளினால் வெகுவாக பிரபலமானார்கள். ஒல்லியான தேகமுடைய பிரித்தானிய ஆங்கிலேயராக ஸ்டேன் லாரல்'உம் (1890-1965) குண்டான உருவமுள்ள அமெரிக்கராக ஆலிவர் ஹார்டி'யும்(1892-1957) கதாபத்திரங்களில் சித்தரிக்கப்பட்டனர். இவர்களிருவரும் 1920களின் கடைசிகளில் இருந்து 1940களின் மத்தியப்பகுதி வரை சேட்டை நகைச்சுவையில் (slapstick comey) முடிசூட மன்னர்களாக திகழ்ந்தனர். லாரல் எப்பொழுதும் குழந்தை தனமாக செயல்களால் குழப்பம் ஏற்படுத்தும் நபராகவும், அதிக பந்தா உடைய ஹார்டியின் தோழமை கதாபாத்திரத்திமாக நடித்தார். இருவரும் சேர்ந்து நூறு திரைப்படங்களுக்கும் மேலாக நடித்துள்ளனர். ஆரம்ப காலங்களில் 1930களில் முழுநீளத்திரைப்படங்கள் தயாரிக்கபடுவதற்கு முன்பு வரை குறும்படங்களில் மட்டுமே நடித்தனர். சன்ஸ் ஆஃப் தி டிசெர்ட் (1933), தி மியூசிக் பாக்ஸ் (1932), பேப்ஸ் இன் டாய்லேன்ட் (1934), மற்றும் வே அவுட் வெஸ்ட் (1937) ஆகியன மிகப்பிரமாண்டமான வெற்றியை ஈட்டின. ஹார்டியின் "Well, here's another nice mess you've gotten me into!" என்கிற வாக்கியம் இன்றும் பிரபலமாக உள்ளது.
லாரலும் ஹார்டியும் முதன் முதலாக 1921 இல் வெளி வந்த "தி லக்கி டாக்" என்கிற திரைப்படத்தில் இணைந்து நடித்தனர். இந்த திரைப்படத்தின் வெற்றிக்கு பின்பு 1926 ஆம் ஆண்டு வரைக்கும் இவர்கள் வேறு எந்த படங்களிலும் இணைந்து நடிக்கவில்லை ஹால் ரோச் பிலிம் ஸ்டூடியோவுடன் செய்து கொண்டிருந்த ஒப்பந்தத்தின் படியால் இருவரும் இணைந்து நடிக்கத் தொடங்கினர். ஹால் ரோச் பிலிம் ஸ்டூடியோ நிறுவனத்தின் ஒப்பந்தம் முடிவடைந்த பின்பு இவர்கள் ட்வேன்ட்டியத் செஞ்சுரி பாக்ஸ் மற்றும் மெட்ரோ கோல்ட்வின் மேயர் ஆகிய நிறுவனங்களுடன் இணைந்து நடிக்க தொடங்கினர். பின்னர் 1944ன் இறுதியில் மேடைநாடகங்களில் நாட்டம் செலுத்த தொடங்கினர். பின்னர் இங்கிலாந்து, அயர்லாந்து, மற்றும் ஸ்காட்லாந்து ஆகிய நாடுகளுக்கு பயணம் செய்தும் நாடங்களை அரங்கேற்றினர். கடைசியாக 1950ல் ஃபிரெஞ்ச்/இத்தாலிய இணைத்தயாரிப்பான அடல் கே'யின் தயாரிப்பில் ஒரு கடைசி திரைப்படத்தில் நடித்தனர். மொத்தமாக இவர்கள் இணைந்து 107 திரைப்படங்களில் நடித்துள்ளனர். இவற்றில் 40 குறும்படங்களும், 32 ஒலியில்லா குறும்படங்களும், மற்றும் 23 முழு நீள திரைப்படங்களும் அடங்கும். மட்டுமல்லாது சமீபத்தில் தெரியவந்த கேலக்ஸி ஆஃப் ஸ்டார்ஸ் உட்பட 12 திரைப்படங்களில் கௌரவ தோற்றங்களிலும் நடித்துள்ளனர்.
ஸ்டேன் லாரல்
ஸ்டேன் லாரல் (ஜூன் 16, 1890 - ஃபிப்ரவரி 23, 1965)-ன் இயற்பெயர் ஆர்தர் ஸ்டேன்லி ஜெஃபர்சன். இவர் இங்கிலாந்தில், லான்கஷயர்-ல் பிறந்தார், இவரது தந்தை ஆர்தர் ஜோசஃப் திரையரங்கு சார்ந்த தொழில் முனைவோர் ஆவார் மேலும் வடக்கு இங்கிலாந்திலும் ஸ்காட்லாந்திலும் இருந்த திரையரங்கின் சொந்தக்காரரும் ஆவார். கலைத்துறை என்பது லாரலின் பிறப்பிலிருந்தே உடனிருந்த ரத்த சொந்தம் ஆகும். 1905-ல் ஜெஃபர்சன்-ன் குடும்பம் க்ளாஸ்கௌ-விற்கு குடிபெயர்ந்தது. இங்கிருந்த தி மெட்ரோபோல் என்கிற நாடக அரங்கத்தில் தான் லாரல் முதன் முதலாக மேடையேறினார். இதன் பின்பு லாரல் படிப்படியாக கலைத்துறையில் வேகமாக முன்னேறினார். பின்னை 1909-ல் இங்கிலாந்தில் முன்னணி நகைச்சுவை குழுவான இம்ப்ரிசாரியோ-வில் இடம்பெற்றார். பின்னர் 1912-ல் லாரல் ஃபிரெட் கார்னோ-வின் குழுவுடன் இணைந்து அமெரிக்கா முழுவதும் நாடக அரங்கேற்றம் செய்வதற்காக இங்கிலாந்தை விட்டு வெளியேறினார். இந்த பயணம் தனது வாழ்வில் ஒரு பெரும் திருப்பத்தை உண்டாக்கும் என்று கருதினார். 1917-ல் லாரல் மே டல்பேர்க் என்கிற நடிகையுடன் இணைந்து நாடகங்களில் நகைச்சுவைகளை நிகழ்த்தி வந்தார். ஹல்பேர்க்-உடன் இணைந்து லாரல் முதல் முதலாக 1917-ல் நட்ஸ் இன் மே என்கிற திரைப்படத்தில் நடித்தார். இந்த நிலையில் தான் இவர் தனது பெயரை ஸ்டேன் லாரல் என்று மாற்றிக்கொண்டார். சட்டபூர்வமாக தனது பெயரை 1931-ல் பதிவுசெய்து கொண்டார். டல்பேர்க் தான் லாரல்-ன் வளர்ச்சியில் முக்கிய பங்காற்றினார் இதுவே இவர் லாரல் நடிக்கும் பெரும்பாலான படங்களில் பங்குவகிக்க தூண்டியது. பின்னாளில் இவருடன் ஏற்பட்ட கருத்து வேறுபாட்டின் காரணமாக இருவரிடையே விரிசல் ஏற்பட்டது. இதனூடே ஜோ ராக் என்கிற திரைப்பட தயாரிப்பாளரின் தலையீட்டின் மூலம் டல்பேர்க் தனது சொந்த நாடான ஆஸ்திரேலியாவிற்கு திரும்பினார். 1925-ல் லாரல் ஹால் ரோச் நிறுவனத்தில் இயக்குனர் மற்றும் எழுத்தாளராக இணைந்தார். மேலும் 1925 மற்றும் 1926 ஆகிய இடைப்பட்ட காலங்களில் இவர் 22 திரைப்படங்களில் பணியாற்றியுள்ளார். ஹார்டியுடன் இணை சேர்வதற்கு முன்பு லாரல் 50-ற்கும் மேற்பட்ட திரைப்படங்களில் நடித்தார்.
ஆலிவர் ஹார்டி
ஆலிவர் ஹார்டி (ஜனவரி 18, 1892 - ஆகஸ்ட் 7,1957)-ன் இயற்பெயர் நார்வெல் ஹார்டி. இவர் ஜார்ஜியாவில் பிறந்தவர். இவர் தனது தந்தையாரின் பெயரின் முதல் பாதியை தனது பெயரோடு இணைத்துக்கொண்டு தனது பெயரை ஆலிவர் நார்வெல் ஹார்டி என்று மாற்றிக்கொண்டார். இவருக்கு நெருக்கமானவர்களால் ஆலி மற்றும் பேப் என்றும் அழைக்கப்பட்டார். பேப் என்கிற இவரது பட்டப்பெயரானது இத்தாலியின் லூபின் ஸ்டுடியோவிற்கு அருகிலுள்ள நாவிதர் ஒருவரிடம் இருந்து கிடைக்கபெற்றதாகும். ஹார்டி தனது ஆரம்ப காலங்களில் பேப் ஹார்டி என்றே அழைக்கப்பெற்றார். இவரது பதின்ம வயதின் பிற்பகுதிகளில் இவர் ஒரு மேடைப்பாடகராகவும் வெற்றியை ஈட்டினார். ஜியார்ஜியாவின் மில்எட்ஜ்வில்-லில் ஒரு திரையரங்கையும் நடத்தினார். இதன் ஒருபகுதி பங்குதாரராக இவரது தாயார் இருந்தார். இங்கு திரைப்படங்களை பார்த்து பார்த்தே இவர் தனது ஆர்வ மிகுதியில் நடிகராக வளர்ந்தார். பின்னர் 1913-ல் லூபின் இயங்குபட நிறுவனத்துடன் இணைந்து பணியாற்றினார். முதலில் இவர் ஸ்டுடியோகளில் சிறு சிறு எடுபிடி வேலைகள் முதற்கொண்டு செய்து படிப்படியாகவே முன்னேறினார் அந்த நேரங்களில் தான் வசன நடை மற்றும் ஒத்தாசை செய்து கற்றுகொண்டார். 1914-ல் இவர் மெடெலின் சலோசைன் என்பவரை மணந்துகொண்டார். ஹார்டி முதன் முதலாக அவுட் விட்டிங் டாட் என்கிற திரைப்படத்தில் பேப் கதாபத்திரத்தில் நடித்தார். பின்னர் 1914 முதல் 1916 வரையிலான காலகட்டங்களில் ஹார்டி விம் காமெடி கம்பெனி என்கிற நிறுவனத்துடன் இணைந்து 177 குறும்படங்களில் பேப் கதாபாத்திரத்தில் பணியாற்றினார். இந்த குறும்படங்கள் 1917 வரையிலும் திரையிடப்பட்டன. கதாநாயகன், எதிர்நாயகன், மற்றும் பெண்வேடம் போன்ற மாறுபட்ட வேடங்களை ஏற்று நடிக்கும் திறம்படைத்திருந்ததால் இவர் அதிக நடிக்கும் வாய்ப்புகள் பெற்ற நடிகராக மாறினார். மொத்தத்தில் ஹார்டி 250-ற்கும் மேற்பட்ட படங்களில் நடித்தார். பின்னர் நியூயார்க் நகரில் இருந்து தனது மனைவியுடன் கலிஃபோர்னியா-விற்கு வாய்ப்புகளை தேடி போனார்.
நகைச்சுவை பாணியும் பண்புறு வருணனையும்
லாரல் மற்றும் ஹார்டியின் நடிக்கும் பாணியானது பொதுவாக சேஷ்டைகளின் மூலம் நகைப்பை உண்டாக்கும் விதமான ஸ்லாப்ஸ்டிக் காமெடி என்கிற பாணியை ஒத்ததாகவே இருக்கும். இவர்களை அடிக்கடி உடல் சார்ந்த விவாதங்களிலேயே ஈடுபடுவர். இந்த பாணியானது கிட்டத்தட்ட குழந்தைகளுக்கான கேலிச்சித்திரங்களை பிரதிபலிப்பதாகவே அமைந்தன.
வில்லியம் எட்டி
வில்லியம் எட்டி இங்கிலாந்தை சேர்ந்த ஒரு சிறந்த ஓவியர் ஆவார்.
ஆரம்பகால வாழ்க்கை மற்றும் கல்வி
வில்லியம் எட்டி இங்கிலாந்து யார்க் பகுதியில் மார்ச் 10, 1787 ல் ஏழாவது குழந்தையாகப் பிறந்தார். 1807ல் ராயல் அகாடமி பள்ளியில் கல்வி பயின்றார். அங்கு தாமஸ் லாரன்சிடம் பயிற்சி பெற்று ஓவியம் வரைதலை மேம்படுத்திக் கொண்டார்.
வலைப்பக்கங்கள்
பகுப்பு:1787 பிறப்புகள் பகுப்பு:ஓவியர்கள் பகுப்பு:1849 இறப்புகள்
தஹெரே மாஃபி
தஹெரே மாஃபி (Tahereh Mafi) (1988 நவம்பர் 9) கலிபோர்னியாவின் சாந்தா மோனிக்காவை தளமாகக் கொண்ட ஈரானிய-அமெரிக்க எழுத்தாளர் ஆவார். குழந்தைகள் மற்றும் இளைஞர்களுக்கான புத்தகங்களை எழுதி தேசிய புத்தக விருதுக்கு பரிந்துரைக்கப்பட்டவர். இவரது புத்தங்களை நியூயார்க் டைம்ஸ் என்ற புத்தக நிறுவனம் விற்பனை அதிகம் விற்பனை செய்கிறது.
சுயசரிதை
மாஃபி 1988 ஆம் ஆண்டு நவம்பர் 9 ஆம் அன்று ஐக்கிய அமெரிக்காவின் வடகிழக்கு பகுதியில் அமைந்துள்ள கனெடிகட்டில் ஒரு சிறிய நகரத்தில் தனது பெற்றோருக்கு இளைய மகளாகப் பிறந்தார். மேலும், இவருக்கு நான்கு மூத்த சகோதரர்கள் இருக்கின்றனர். இவரது பெற்றோர் ஈரானில் இருந்து குடியேறியவர்கள். 12 வயதில் இவரது குடும்பம் வடக்கு கலிபோர்னியாவுக்குச் சென்றது. 14 வயதில் இவர்கள் ஆரஞ்சு கவுண்டிக்கு குடிபெயர்ந்தனர்.
மாஃபி கலிபோர்னியாவின் எர்வின் பல்கலைக்கழக உயர்நிலைப் பள்ளியில் பட்டம் பெற்றார். பின்னர் இவர் கலிபோர்னியாவின் அலிசோ விஜோவில் உள்ள அமெரிக்காவின் சோகா பல்கலைக்கழகத்தில் பட்டம் பெற்றார். இவர், எட்டு வெவ்வேறு மொழிகளை கையாளும் மாறுபட்ட திறன்களைக் கொண்டிருக்கிறார். எசுப்பானியாவின் பார்செலோனாவில் ஒரு கல்லூரியில் சில காலம் படிக்க சிலகாலம் வெளிநாடு சென்றார். இந்த பயணத்தின் போது எசுப்பானிய மொழியில் முழுமையாக மூழ்கிப் போவதற்கான வாய்ப்பு இவருக்குக் கிடைத்தது.
முதல் புத்தகம்
ஷட்டர் மீ எனற தனது முதல் புதினத்தை எழுதுவதற்கு முன்பு, ஒரு புத்தகத்தை எவ்வாறு எழுதுவது என்பதை நன்கு புரிந்துகொள்வதற்காக ஐந்து கையெழுத்துப் பிரதிகளை எழுதியதாக மாஃபி கூறினார்.
ஷட்டர் மீ நவம்பர் 15, 2011 அன்று வெளியிடப்பட்டது. அதன் பின்னர், அன்ரிவீல் மீ (பிப்ரவரி 5, 2013 அன்று வெளியிடப்பட்டது), இக்னைட் மீ (பிப்ரவரி 4, 2014 அன்று வெளியிடப்பட்டது) ஆகியவை வெளியிடப்பட்டுள்ளன. ஷட்டர் மீ தொடர்களான டெஸ்ட்ராய் மீ மற்றும் பிராக்சர் மீ என்ற இரண்டு மின் புத்தகங்களும் இவரது கணக்கில் உள்ளன. ஷட்டர் மீ படத்திற்கான திரைப்பட உரிமைகள் 20ஆம் சென்சுரி பாக்ஸ் என்ற திரைப்பட நிறுவனத்தால் வாங்கப்பட்டுள்ளன.
ஆகஸ்ட் 2016 இல், மாஃபி மேலும், ஒரு புனைகதையை வெளியிட்டார். ஏப்ரல் 2017 இல், ஷட்டர் மீ புத்தகத்தில் இடம்பெற்ற அதே பாத்திரங்களைத் தொடர்ந்து ஷட்டர் மீ யுனிவர்ஸ் என்ற மற்றொரு முத்தொகுப்பை இவர், அறிவித்தார். அதில் முதல் தொகுப்பான ரெஸ்டோர் மீ மார்ச் 6, 2018 அன்று வெளியிடப்பட்டது.
மாஃபியின் அடுத்த புத்தகம், எ வெரி லார்ஜ் எக்ஸ்பான்ஸ் ஆஃப் சீ, அக்டோபர் 16, 2018 அன்று வெளியிடப்பட்டது. இது இளைஞர்களின் இலக்கியத்திற்கான 2018 தேசிய புத்தக விருதுக்கு நீண்டகாலமாக பட்டியலிடப்பட்டது.
வெளி இணைப்புகள்
பகுப்பு:வாழும் நபர்கள் பகுப்பு:1988 பிறப்புகள்
யோகா பாலச்சந்திரன்
யோகா பாலச்சந்திரன் (1938 - 18 மே 2023), ஈழத்துப் பெண் எழுத்தாளரும் பத்திரிகையாளரும், வானொலி ஒலிபரப்பாளரும் ஆவார். ஈழத்து இதழ்களில் சிறுகதை, விமர்சனம், தொடர்கதை முதலியவற்றை எழுதியவர். புலம்பெயர்ந்து கனடாவில் வசித்து வந்தார்.
யாழ்ப்பாணம், கரவெட்டியைச்சேர்ந்த எம். வல்லிபுரம் (காவல்துறை அதிகாரி), செல்லம்மா ஆகியோரின் மூத்த மகளான யோகாம்பிகை யாழ்ப்பாணம் கல்வியங்காடு, திருநெல்வேலி கிழக்கைப் பிறப்பிடமாகக் கொண்டவர். யாழ்ப்பாணம் திருக்குடும்பக் கன்னியர் மடப் பாடசாலையில் கல்வி கற்றார்.
நடிகர் காமினி பொன்சேகாவின் "சருங்கலே" சிங்களத் திரைப்படத்தின் தமிழ் வசனங்களை எழுதியதோடு, அதன் படப்பிடிப்பு கரவெட்டியில் இடம்பெறக் காரணமாக இருந்தவர். Never mind Silva, bye bye Raju, Broken Promise போன்ற ஆங்கில நாடகங்களை எழுதினார். இவரது கணவரான கே. பாலச்சந்திரன் "ரைம்ஸ்" பத்திரிகையில் பணியாற்றிய காலத்தில், கொழும்புக் கலைச்சங்கத்தின் தலைவராக இருந்து ஏராளமான தமிழ் நாடகங்களை மேடையேற்றியதோடு, கலைஞர்களைக் கெளரவித்து ஆதரவு நல்கியவர். யோகா எழுதிய நாடகங்களை பாலச்சந்திரன் மேடையேற்றினார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:கனேடியத் தமிழ்ப் பெண்கள் பகுப்பு:கனேடியத் தமிழ் எழுத்தாளர்கள் பகுப்பு:1938 பிறப்புகள் பகுப்பு:2023 இறப்புகள்
மெத்தில்முப்பீனைல்பாசுபோனியம் புரோமைடு
மெத்தில்முப்பீனைல்பாசுபோனியம் புரோமைடு (Methyltriphenylphosphonium bromide) C19H18BrP என்ற மூலக்கூற்று வாய்ப்பாட்டால் குறிக்கப்படும் ஒரு  கரிம வேதியியல் வேதிச் சேர்மமாகும்.  பாசுபோனியம் நேர்மின் அயனியின் புரோமைடு உப்பு என இச்சேர்மம் கருதப்படுகிறது. முனைவுற்ற கரிம கரைப்பான்களில் கரையக்கூடிய இவ்வுப்பு வெள்ளை நிறத்தில் காணப்படுகிறது.
தயாரிப்பு
முப்பீனைல் பாசுபீனுடன் மெத்தில் புரோமைடைச் சேர்த்து சூடுபடுத்தினால் மெத்தில்முப்பீனைல்பாசுபோனியம் புரோமைடு உருவாகிறது.:
மேற்கோள்கள்
பகுப்பு:புரோமைடுகள் பகுப்பு:கரிமபாசுபரசு சேர்மங்கள்
3,4-ஈரைதரோபிரான்
3,4-ஈரைதரோபிரான் (3,4-Dihydropyran) என்பது C5H8O  என்ற மூலக்கூற்று வாய்ப்பாட்டால் விவரிக்கப்படும் பல்லினவளையச் சேர்மமாகும். ஆறு உறுப்புகள் கொண்ட C5O வளையமானது ஆக்சிசனை ஒட்டி நிறைவுறாத்தன்மையைக் கொண்டுள்ளது. மாற்றியமான 3,6-ஈரைதரோபிரானில் உள்ள மெத்திலீன் குழு இரட்டைப் பிணைப்பையும் ஆக்சிசனையும் பிரிக்கிறது. ஈரைதரோபிரான்கள் ஆல்ககால்களுக்கான பாதுகாப்புக் குழுவாகப் பயன்படுத்தப்படுகின்றன. இதுவொரு நிறமற்ற நீர்மமாகும்.